**Referat af**

**bestyrelsesmøde mandag den 12. august, kl. 16:30**

1. **Velkommen**

Ove bød velkommen til bestyrelsesmødet

1. **Til stede**

Til stede: Charles, Preben, Ove, Bruno, Nicki, Torben, Peter og Jørgen

Fraværende: Laila

1. **Referent / godkendelse af referat fra sidste bestyrelsesmøde**

Referat fra bestyrelsesmødet 1. juli godkendt. Jørgen referent.

1. **Legepladsen**

Nicky vil finde frem til startdato for projektet – og agter at være til stede, når det går i gang. Nicky giver Torben besked, så det kan indgå i nyhedsbrev.

Der skal findes et sted, hvor entreprenøren kan placere det jord, som graves af. Forskellige muligheder blev nævnt.

1. **Fælleshuset**

Torben fortalte, at der var opstået mulighed for at få epoxy gulvbelægning, en løsning som benyttes af mange firmaer. Det undersøges, om det kan bruges i fælleshuset.

Bestyrelsen sagde OK til anskaffelse af 2 nye køleskabe til erstatning for de nuværende udslidte indenfor et budget på 5000 kr. Bestyrelsen forventer, at der også inden længe skal tages stilling til anskaffelse af ny opvaskemaskine, gerne med hurtigere skylle-programmer.

Ove oplyste, at der vil blive oprettet særskilte konti til fælleshuset.

1. **Kloakering**
2. ***Aftaler med bank, projektleder, entreprenør***

Ove oplyste, at alle aftaler stort set er i orden. Der er stadig et hængeparti med banken, men det skulle falde på plads efter at Naturstyrelsen har sendt banken besked (se senere). Økonomien ligger indenfor de rammer, som generalforsamlingen har besluttet.

1. ***Projektforsikring (all/risk)***

Forsikring tegnet og police modtages efter ferien.

1. ***Afmærkning af kloak og vand i de enkelte haver***

Det skal være ryddet i haven på de områder på 1,5x1,5 meter, som i hver have skal ryddes, og hvor pindene til brønde skal placeres. Dette gælder også fliser og hækplanter. For østsiden gælder, at det skal være ordnet til 1. september, for vestsiden vil det være tilstrækkeligt, hvis det er i orden ved sæsonslut, dog senest medio november.

Bestyrelsen forudser, at der kan være haver, som ikke har tingene i orden, og hvor foreningen må træde til og ordne det, da entreprenøren ikke bare kan springe haver over. Det vil koste et beløb på 3.000 kr., som opkræves via huslejen.

Der holdes møde med Jesmig 13. august. Herefter vil der være basis for at udsende nyhedsbrev med de seneste oplysninger. Nyhedsbrevet klarer Torben og Ove.

Peter spurgte til, hvor længe det ’gamle’ vandsystem kommer til at fungere. Dette vil Ove også drøfte med Jesmig. En egentlig beslutning om dato for lukning af det gamle vand forventes truffet på forårsgeneralforsamlingen.

1. ***Vandafledningsafgift***

Der er fortsat drøftelser med forvaltningen om reduktion af det engangsbeløb til kommunen for vandafledning med baggrund i, at vores haveforening har 40% friareal, som ikke skal have afledning af vand. Ove forventer, at der er afklaring inden udgangen af august.

1. **Pligtarbejdet søndag den 18. august**

Bestyrelsen gennemgik de foreliggende opgaver. Ove noterede. Opgaverne omfatter også opsætning af skilte om hunde, flytning af trailere og ordning af legepladsområde, før entreprenør går i gang.

1. **Økonomi**

Op på næste møde

1. **Snak omkring bordet**

Bestyrelsen blev enig om, at der fremover ikke skal betales for lån af traktor til transport indenfor haveforeningens område (f.eks. at køre sager til storskrald). Udstyret skal straks leveres tilbage.

1. **Eventuelt**

Ingen emner

1. **Næste bestyrelsesmøde**

Næste møde aftalt til tirsdag d. 17. september kl. 16.30-18.30

1. **Mødet afsluttes**